ZAKLJUČNI RAČUN EVROPSKEGA RAČUNSKEGA SODIŠČA ZA PRORAČUNSKO LETO 2016

(2017/C 371/02)

KAZALO

POTRDITEV ZAKLJUČNEGA RAČUNA

Potrditev zaključnega računa Evropskega računskega sodišča za leto 2016

Zaključni račun Evropskega računskega sodišča za leto 2016 je bil pripravljen v skladu z naslovom IX finančne uredbe, ki se uporablja za splošni proračun Evropske unije, računovodskimi pravili, ki jih je sprejel glavni računovodja Evropske komisije, ter računovodskimi načeli in metodami, ki sem jih sprejel sam.

Potrjujem svojo odgovornost za pripravo in predstavitev zaključnega računa Evropskega računskega sodišča v skladu s členom 68 finančne uredbe.

Od odredbodajalca sem dobil vse podatke, ki so potrebni za pripravo zaključnega računa, ki prikazuje sredstva in obveznosti Evropskega računskega sodišča in izvrševanje njegovega proračuna, in katerih zanesljivost je odredbodajalec dokazal.

Potrjujem, da sem na podlagi teh podatkov in preverjanj, ki so bila po mojem mnenju potrebna za potrditev zaključnega računa, dobil sprejemljivo zagotovilo, da ta zaključni račun v vseh pomembnih pogledih pošteno prikazuje finančno stanje, uspešnost poslovanja in denarne tokove Evropskega računskega sodišča.

Menimo, da so računovodski izkazi resničen in pošten prikaz finančnega položaja Evropskega računskega sodišča na dan 31. decembra 2016 ter njegovega poslovnega izida, denarnih tokov in sprememb čistih sredstev za tedaj končano leto v skladu z Uredbo (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 ( UL L 298, 26.10.2012, str. 1 ) (v nadaljnjem besedilu: finančna uredba) ter Delegirano uredbo Komisije (EU) št. 1268/2012 z dne 29. oktobra 2012 o pravilih uporabe finančne uredbe.

Menimo, da so pridobljeni revizijski dokazi zadostna in ustrezna podlaga za naše revizijsko mnenje.

Revizija vključuje izvajanje postopkov za pridobitev revizijskih dokazov o zneskih in razkritjih v računovodskih izkazih. Izbrani postopki so odvisni od presoje pooblaščenega revizorja in vključujejo tudi ocenjevanje tveganja pomembno napačne navedbe v zaključnem računu zaradi goljufije ali napake. Pooblaščeni revizor pri ocenjevanju tveganja upošteva notranje kontrole, ki jih revidiranec izvaja pri pripravi in pošteni predstavitvi zaključnega računa, da bi določil okoliščinam ustrezne revizijske postopke, ne pa zato, da bi izrazil mnenje o uspešnosti teh notranjih kontrol. Revizija vključuje tudi ovrednotenje ustreznosti uporabljenih računovodskih usmeritev in utemeljenosti računovodskih ocen poslovodstva ter ovrednotenje celotne predstavitve računovodskih izkazov.

Poslovodstvo je odgovorno za pripravo in pošteno predstavitev teh računovodskih izkazov v skladu z določbami Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 ( UL L 298, 26.10.2012, str. 1 ) (v nadaljnjem besedilu: finančna uredba) in Delegirano uredbo Komisije (EU) št. 1268/2012 z dne 29. oktobra 2012 o pravilih uporabe finančne uredbe ter za takšno notranjo kontrolo, kot se poslovodstvu zdi potrebna za pripravo računovodskih izkazov, ki ne vsebujejo pomembno napačnih navedb zaradi goljufije ali napake.

Revidirali smo priložene računovodske izkaze Evropskega računskega sodišča, ki vsebujejo bilanco stanja na dan 31. decembra 2016, izkaz poslovnega izida, izkaz denarnih tokov in izkaz sprememb čistih sredstev za leto, ki se je takrat končalo, ter povzetek pomembnih računovodskih usmeritev in druga pojasnila, ki se začnejo na XX. in končajo na YY. strani.

RAČUNOVODSKI IZKAZI IN POJASNILA (1)

Bilanca stanja

(v EUR) Pojasnilo 31. december 2016 31. december 2015 Nekratkoročna sredstva Neopredmetena sredstva 3.1 3 530 432 5 021 023 Opredmetena osnovna sredstva 3.2 78 146 338 83 145 082 Terjatve — — 81 676 770 88 166 105 Gibljiva sredstva Terjatve 3.3 691 455 604 313 Denarna sredstva in njihovi ustrezniki 3.4 8 356 341 7 215 048 9 047 796 7 819 361 Sredstva skupaj 90 724 566 95 985 466 Kratkoročne obveznosti Rezervacije — 50 000 Obveznosti iz poslovanja 3.5 5 354 888 6 982 008 5 354 888 7 032 008 Obveznosti skupaj 5 354 888 7 032 008 Čista sredstva 85 369 678 88 953 458 Bilančni presežek/primanjkljaj 88 953 458 97 320 516 Poslovni izid v proračunskem letu (3 583 780 ) (8 367 058 ) Čista sredstva 85 369 678 88 953 458

Izkaz poslovnega izida

(v EUR) Pojasnilo 2016 2015 Sredstva, ki jih Komisija nakaže drugim institucijam 4.1 116 700 000 106 700 000 Prihodki iz upravnega poslovanja 4.2 20 234 812 19 326 442 Drugi prihodki iz poslovanja 4.3 49 328 90 141 Prihodki iz poslovanja skupaj 4.4 136 984 140 126 116 583 Odhodki za zaposlene 4.5 (112 410 058 ) (106 959 858 ) Odhodki v zvezi s sredstvi 4.6 (7 764 105 ) (6 957 504 ) Drugi upravni odhodki 4.7 (20 351 775 ) (20 519 950 ) Stroški poslovanja 4.8 (25 270 ) (31 295 ) Odhodki iz poslovanja skupaj (140 551 208 ) (134 468 607 ) Presežek/(primanjkljaj) iz poslovanja (3 567 068 ) (8 352 024 ) Finančni prihodki 4.9 — 14 Finančni odhodki 4.10 (16 712 ) (15 048 ) Presežek/(primanjkljaj) iz dejavnosti, ki niso povezane s poslovanjem (16 712 ) (15 034 ) Poslovni izid v proračunskem letu (3 583 780 ) (8 367 058 )

Izkaz denarnih tokov

(v EUR) 2016 2015 Poslovni izid v proračunskem letu (3 583 780 ) (8 367 058 ) Poslovanje – prilagoditve Amortizacija (neopredmetena sredstva) 1 600 449 831 765 Amortizacija (opredmetena sredstva) 6 146 461 6 120 197 (Povečanje)/zmanjšanje rezervacij (50 000 ) 22 750 Povečanje/(zmanjšanje) terjatev (87 142 ) 153 611 (Povečanje)/zmanjšanje obveznosti (1 627 120 ) (46 134 ) Čisti denarni tok iz poslovanja 2 398 868 (1 284 869 ) Denarni tokovi iz naložbenih dejavnosti Nakup opredmetenih osnovnih sredstev in neopredmetenih sredstev (–) (1 274 770 ) (1 688 898 ) Prihodki iz opredmetenih osnovnih sredstev in neopredmetenih sredstev (+) 17 195 5 542 Čisti denarni tok iz naložbenih dejavnosti (1 257 575 ) (1 683 356 ) Povečanje/(zmanjšanje) zaslužkov zaposlenih — — Čisto povečanje/(zmanjšanje) denarnih sredstev in njihovih ustreznikov 1 141 293 (2 968 225 ) Denarna sredstva in njihovi ustrezniki na začetku leta 7 215 048 10 183 273 Denarna sredstva in njihovi ustrezniki na koncu leta 8 356 341 7 215 048

Izkaz sprememb čistih sredstev

(v EUR) Čista sredstva Skupni presežek/(primanjkljaj) Poslovni izid v proračunskem letu Skupaj Saldo na začetku leta 97 320 516 (8 367 058 ) 88 953 458 Razporeditev poslovnega izida za prejšnje leto (8 367 058 ) 8 367 058 — Poslovni izid v proračunskem letu — (3 583 780 ) (3 583 780 ) Saldo na koncu leta 88 953 458 (3 583 780 ) 85 369 678

Računovodske usmeritve in pojasnila k računovodskim izkazom

1. Splošno

Evropsko računsko sodišče (v nadaljnjem besedilu: Sodišče), ki ima sedež v Luxembourgu, je bilo ustanovljeno z Bruseljsko pogodbo z dne 22. julija 1975 in je začelo delovati oktobra 1977.

Poslanstvo Evropskega računskega sodišča Poslanstvo Evropskega računskega sodišča je prispevati k izboljševanju finančnega poslovodenja EU, spodbujati odgovornost in preglednost ter delovati kot neodvisni varuh finančnih interesov državljanov Unije. Naloga Sodišča kot neodvisnega zunanjega revizorja EU je preverjati, ali so sredstva EU pravilno obračunana, pridobljena in porabljena v skladu z ustreznimi pravili in predpisi ter ali je bila njihova poraba stroškovno učinkovita. Sodišče preverja, ali se proračun EU pravilno izvršuje in ali so sredstva EU zakonito pridobljena in porabljena v skladu z načeli dobrega finančnega poslovodenja. Je institucija EU, ki revidira finance EU. Prizadeva si, da bi bilo učinkovita organizacija na čelu razvoja na področju revizije javnih financ in javne uprave.

Proračunsko leto Sodišča traja od 1. januarja do 31. decembra.

2. Pravna podlaga in računovodska pravila

2.1 Podlaga za predstavitev

Računovodski izkazi Sodišča so pripravljeni v skladu z določbami Uredbe Evropskega parlamenta in Sveta (EU, Euratom) št. 966/2012 z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1) (v nadaljnjem besedilu: finančna uredba) in Delegirano uredbo Komisije (EU) št. 1268/2012 (2) o pravilih uporabe finančne uredbe.

2.2 Računovodska načela

Računovodski izkazi so pripravljeni v skladu z računovodskimi pravili na podlagi nastanka poslovnih dogodkov, ki temeljijo na mednarodnih računovodskih standardih za javni sektor (MRSJS). Ta računovodska pravila EU sprejme glavni računovodja Komisije po posvetovanju z drugimi institucijami.

Računovodska načela, ki jih je treba upoštevati pri pripravi računovodskih izkazov, so določena v računovodskem pravilu št. 1 „Računovodski izkazi“ in so enaka kot pravila, opisana v mednarodnih računovodskih standardih za javni sektor, torej: poštena predstavitev, načelo nastanka poslovnih dogodkov, načelo delujočega podjetja, dosledna predstavitev, seštevanje, pobotanje in primerljive informacije. Glede na člen 144 finančne uredbe so kvalitativne značilnosti finančnega poročanja ustreznost, zanesljivost, primerljivost in razumljivost.

V skladu z mednarodnimi računovodskimi standardi za javni sektor in splošno sprejetimi računovodskimi načeli računovodski izkazi neizogibno vključujejo zneske, ki temeljijo na ocenah in predpostavkah poslovodstva na podlagi najzanesljivejših informacij, ki so na voljo.

2.3 Valuta in podlaga za pretvorbo

Računovodski izkazi so v evrih, saj je evro valuta EU, ki se uporablja za poslovanje in poročanje.

Transakcije v tujih valutah se preračunavajo v evre po menjalnem tečaju, veljavnem na dan transakcije.

Pozitivne in negativne tečajne razlike zaradi obračuna transakcij v tujih valutah in preračunavanja denarnih sredstev in obveznosti, izraženih v tujih valutah, po deviznih tečajih ob koncu leta, se pripoznajo v izkazu poslovnega izida.

Stanja denarnih sredstev in obveznosti ob koncu leta v tujih valutah se preračunajo v evre po deviznih tečajih z dne 31. decembra.

2.4 Neopredmetena sredstva

Pridobljene licence za računalniško programsko opremo so navedene po nabavni ceni, zmanjšani za znesek kumulativne amortizacije in izgub zaradi oslabitve. Sredstva se amortizirajo po metodi enakomernega časovnega amortiziranja v štirih letih. Interno razvita neopredmetena sredstva se kapitalizirajo, ko so izpolnjena ustrezna merila iz računovodskih pravil EU. Stroški, ki se lahko kapitalizirajo, vključujejo vse neposredno pripisljive stroške, potrebne za ustvarjanje, izdelavo in pripravo sredstev, da se lahko uporabljajo tako, kot je poslovodstvo Sodišča nameravalo. Stroški v zvezi z raziskavami, nekapitalizirani stroški razvoja in stroški vzdrževanja so pripoznani kot stroški ob nastanku.

2.5 Opredmetena osnovna sredstva

Vsa opredmetena osnovna sredstva so navedena po nabavni vrednosti, zmanjšani za znesek kumulativne amortizacije in izgub zaradi oslabitve. Izvirno vrednost sestavljajo stroški, ki jih je mogoče neposredno pripisati pridobitvi ali izgradnji sredstva.

Kasnejši stroški so vključeni v knjigovodsko vrednost sredstva ali pripoznani kot posebno sredstvo samo, če je verjetno, da se bodo prihodnje gospodarske koristi ali storitvena zmožnost sredstva natekale v Sodišče, in če je mogoče zanesljivo izmeriti njihovo vrednost. Stroški popravil in vzdrževanja se obračunajo v izkazu poslovnega izida za proračunsko obdobje, v katerem se pojavijo. Ker si Sodišče za financiranje pridobitve opredmetenih osnovnih sredstev ne izposoja denarja, v zvezi s tem nima stroškov izposojanja.

Pri sredstvih, za katera se obračunava amortizacija, se preverijo oslabitve vedno, kadar se zaradi dogodkov ali spremenjenih okoliščin pokaže, da knjigovodske vrednosti morda ne bo mogoče nadomestiti. Izguba zaradi oslabitve se pripozna v vrednosti, za katero je knjigovodska vrednost sredstva večja od nadomestljive.

Za zemljišča in umetniška dela se amortizacija ne obračunava, ker velja, da imajo neomejeno dobo koristnosti. Amortizacija za sredstva v izgradnji se ne obračunava, ker še niso na voljo za uporabo. Amortizacija za druga sredstva se izračuna po metodi enakomernega časovnega amortiziranja tako, da se njihova nabavna vrednost razporedi po ocenjeni dobi koristnosti kot preostala vrednost, in sicer:

Stavbe 4 % Naprave, stroji in oprema 12,5 % do 25 % Pohištvo in vozni park 10 % do 25 % Računalniška strojna oprema 25 % Vgrajena oprema 12,5 % do 25 %

2.6 Rezervacije

Rezervacije se pripoznajo, če ima Sodišče sedanjo pravno ali posredno obvezo do tretjih oseb, ki je posledica preteklega dogodka, če je zelo verjetno, da bo za poravnavo obveze potreben odtok sredstev, in če je mogoče zanesljivo oceniti znesek obveze. Rezervacije se ne pripoznajo za prihodnje izgube iz poslovanja. Znesek rezervacij je najboljša ocena odhodkov, ki bodo po pričakovanju potrebni za poravnavo sedanje obveze na datum poročanja.

2.7 Pripoznavanje odhodkov

V skladu z računovodskimi pravili EU so transakcije in dogodki v računovodskih izkazih pripoznani za obdobje, na katero se nanašajo. Ob koncu obračunskega obdobja se vnaprej vračunani odhodki pripoznajo na podlagi ocenjenega zneska obveznosti prenosa za to obdobje. Vnaprej vračunani odhodki se izračunajo v skladu s podrobnimi operativnimi in praktičnimi smernicami, ki jih je izdal glavni računovodja in katerih cilj je zagotoviti, da so računovodski izkazi resničen in pošten prikaz.

2.8 Pogojne obveznosti

Pogojna obveznost je možna obveznost, ki izhaja iz preteklih dogodkov in katere obstoj se potrdi le, če se pojavi ali ne pojavi eden ali več negotovih prihodnjih dogodkov, ki niso v celoti pod nadzorom EU; ali sedanja obveznost, ki izhaja iz preteklih dogodkov, vendar se ne pripozna, ker ni verjetno, da bo za poravnavo obveznosti potreben odtok dejavnikov, ki omogočajo gospodarske koristi ali storitveno zmožnost, ali, v redkih okoliščinah, ker zneska obveznosti ni mogoče izmeriti dovolj zanesljivo.

3. Pojasnila k bilanci stanja

NEKRATKOROČNA SREDSTVA

3.1 Neopredmetena sredstva

Leta 2016 so bila gibanja neopredmetenih sredstev naslednja:

(v EUR) Bruto knjigovodska vrednost na dan 31. decembra 2015 7 667 601 Povečanja 109 858 Odtujitve — Prerazporeditev med kategorijami sredstev — Druge spremembe — Bruto knjigovodska vrednost na dan 31. decembra 2016 7 777 459 Kumulativna amortizacija na dan 31. decembra 2015 (2 646 578 ) Stroški amortizacije za proračunsko leto (1 600 449 ) Odpis amortizacije — Odtujitve — Prerazporeditev med kategorijami sredstev — Kumulativna amortizacija na dan 31. decembra 2016 (4 247 027 ) Neto knjigovodska vrednost na dan 31. decembra 2016 3 530 432 Neto knjigovodska vrednost na dan 31. decembra 2015 5 021 023

Navedeni zneski se navezujejo predvsem na računalniško programsko opremo.

V letu 2016 niso bili pripoznani nobeni stroški v zvezi z raziskavami.

3.2 Opredmetena osnovna sredstva

Leta 2016 so bila gibanja opredmetenih osnovnih sredstev naslednja:

(v EUR) Zemljišča in stavbe Naprave in oprema Pohištvo in vozila Računalniška strojna oprema Vgrajena oprema Opredmetena sredstva v izgradnji Skupaj Bruto knjigovodska vrednost na dan 31. decembra 2015 125 117 299 885 583 4 881 674 4 092 395 2 261 979 — 137 238 930 Povečanja 62 007 61 727 378 085 527 504 126 589 9 000 1 164 912 Odtujitve — (8 050 ) (36 904 ) (198 485 ) (125 611 ) — (369 050 ) Prerazporeditev med kategorijami sredstev — — — — — — — Druge spremembe — — — — — — — Bruto knjigovodska vrednost na dan 31. decembra 2016 125 179 306 939 260 5 222 855 4 421 414 2 262 957 9 000 138 034 792 Kumulativna amortizacija na dan 31. decembra 2015 (46 453 274 ) (641 813 ) (2 480 283 ) (2 847 133 ) (1 671 344 ) — (54 093 847 ) Stroški amortizacije za proračunsko leto (4 608 357 ) (120 064 ) (456 007 ) (746 416 ) (215 617 ) — (6 146 461 ) Ponovna vknjižba amortizacije — 7 595 32 035 190 708 121 517 — 351 855 Odtujitve — — — — — — — Prerazporeditev med kategorijami sredstev — — — — — — — Kumulativna amortizacija na dan 31. decembra 2016 (51 061 631 ) (754 282 ) (2 904 255 ) (3 402 841 ) (1 765 444 ) — (59 888 453 ) Neto knjigovodska vrednost na dan 31. decembra 2016 74 117 675 184 978 2 318 600 1 018 573 497 513 9 000 78 146 339 Neto knjigovodska vrednost na dan 31. decembra 2015 78 664 025 243 770 2 401 391 1 245 262 590 635 — 83 145 083

GIBLJIVA SREDSTVA

3.3 Terjatve

(v EUR) 31. december 2016 31. december 2015 Kratkoročne terjatve, predvsem iz naslova prenosa nacionalnih pokojninskih pravic zaposlenih (4 123 ) 3 795 Druge terjatve, predvsem iz naslova predujmov za plače in službena potovanja 134 738 66 833 Odloženi stroški za najemnine za stavbe in pogodbe za IT 551 166 533 685 Terjatve do subjektov EU 9 674 — Skupaj 691 455 604 313

3.4 Denarna sredstva in njihovi ustrezniki

(v EUR) 31. december 2016 31. december 2015 Gotovina v blagajni 1 000 1 000 Bančni transakcijski račun 1 447 332 180 564 Fiduciarni račun 6 908 009 7 033 484 Skupaj 8 356 341 7 215 048

Evropsko računsko sodišče je 27. januarja 2010 pri banki Banque et Caisse d’Epargne de l’Etat, Luxembourg odprlo fiduciarni račun. Ta fiduciarni račun mu je omogočil, da upravlja proračun, ki mu ga je odobril proračunski organ za gradnjo objekta K3 (glej pojasnilo 5.3). 14. marca 2014 je Sodišče Evropski parlament in Svet zaprosilo za dovoljenje, da proračun, ki bo po oceni ostal neporabljen za objekt K3 (7 milijonov EUR), porabi za potrebno in obvezno tehnično posodobitev objekta Sodišča K2. Evropski parlament in Svet sta 1. aprila 2014 ta predlog odobrila. 23. marca 2015 je Sodišče Evropski parlament in Svet obvestilo, da končni neporabljeni proračun za objekt K3 znaša 9,4 milijona EUR. Ker ocenjeni stroški za posodobitev objekta K2 znašajo 7 milijonov EUR, sta bila 12. maja 20152,4 milijona EUR vrnjena v proračun EU. Plačila za objekt K2, ki so bila izvršena leta 2016, znašajo 125 475,01 EUR.

KRATKOROČNE OBVEZNOSTI

3.5 Obveznosti iz poslovanja

(v EUR) 31. december 2016 31. december 2015 Kratkoročne obveznosti 88 815 61 781 Druge obveznosti iz naslova plač in zaposlenih (14 199 ) (30 952 ) Vnaprej vračunani odhodki 5 148 263 6 791 296 Obveznosti do uskupinjenih subjektov EU, predvsem Evropskega sveta in Parlamenta 132 009 159 883 Skupaj 5 354 888 6 982 008

4. Pojasnila k izkazu poslovnega izida

4.1 „Sredstva, ki jih Komisija nakaže drugim institucijam“: znesek ustreza zahtevkom za sredstva, ki jih Sodišče vsak mesec predloži Komisiji, da tako zagotovi sredstva na svojem bančnem računu.

4.2 „Prihodki iz upravnega poslovanja“: to postavko večinoma sestavljajo zneski, odšteti od plač članov in zaposlenih za davke in socialne prispevke.

4.3 „Drugi prihodki iz poslovanja“ izhajajo med drugim iz pozitivnih tečajnih razlik.

4.4 Prihodki so bili ustvarjeni z menjalnimi in nemenjalnimi posli, kot sledi: (v EUR) 2016 2015 Prihodki iz menjalnih poslov 59 002 90 155 Prihodki iz nemenjalnih poslov 136 925 138 126 026 442 Prihodki skupaj 136 984 140 126 116 597

4.5 „Odhodki za zaposlene“ vključujejo plače članov, uradnikov ter pogodbenih in začasnih uslužbencev.

4.6 „Odhodki v zvezi s sredstvi“ so amortizacija opredmetenih in neopredmetenih sredstev.

4.7 Najpomembnejše postavke „drugih upravnih odhodkov“ so bile:

— IT in telekomunikacije,

— stroški za službena potovanja,

— storitve čiščenja in varovanja.

4.8 „Stroški poslovanja“ izhajajo med drugim iz negativnih tečajnih razlik.

4.9 „Finančni prihodki“ vsebujejo bančne obresti, natečene na transakcijskem in fiduciarnem računu Sodišča.

4.10 „Finančni odhodki“ so bančni stroški za vodenje transakcijskega in fiduciarnega računa Sodišča.

5. Druga pomembna razkritja

5.1 Pogojna sredstva

Dobavitelji so v skladu s pogodbenimi obveznostmi zagotovili naslednje bančne garancije:

(v EUR) 31. december 2016 31. december 2015 Prenova objekta 251 139 80 353 Vodenje projekta izgradnje objekta K3 10 339 110 339 Zavarovalnica 1 361 1 361 Telekomunikacije 20 000 20 000 Metodološka podpora EMAS 4 680 4 680 Skupaj 287 519 216 733

5.2 Prevzete obveznosti za prihodnje financiranje

(v EUR) 31. december 2016 31. december 2015 Poslovni zakup za zgradbe 875 000 797 500 Poslovni zakup sredstev IT, vozil in opreme 2 156 313 1 350 635 Vmesni seštevek 3 031 313 2 148 135 Obveznosti v breme še neporabljenih odobritev – RAL („Restant à liquider“) – po odbitku vnaprej vračunanih obveznosti za leto 2016 8 166 271 7 253 338 Skupaj 11 197 584 9 401 473

RAL je element proračunskega računovodenja, ki predstavlja vrednost neporavnanih obveznosti. To je razlika med prevzetimi obveznostmi in plačili, ki je posledica časovnega zamika med prevzemom obveznosti in izvršitvijo ustreznega plačila.

5.3 Gradbeni projekti Sodišča

Sodišče se je leta 1988 vselilo v svojo glavno stavbo (objekt K1) in jo leta 1990 odkupilo skupaj z zemljiščem, na katerem stoji. Leta 1999 je podpisalo okvirni sporazum z državo Luksemburg, s katerim je za 49 let (z možnostjo enkratnega podaljšanja) dobilo pravico do uporabe drugega zemljišča za gradnjo prizidka (objekt K2) v zameno za plačilo v višini 1 EUR. Za drugi prizidek, objekt K3, pa je bilo treba zaradi drugačnega dogovora za izvedbo projekta skleniti nov okvirni sporazum med državo Luksemburg in Sodiščem, ki je bil podpisan 22. februarja 2008.

Država je zemljišči za oba omenjena prizidka (K2 in K3) prodala Sodišču po simbolični ceni 1 EUR.

Če bi Sodišče želelo kdaj prepustiti en ali drug prizidek tretji strani, ki ni organ ali institucija Unije, bo zemljišči vrnilo državi po simbolični ceni 1 EUR, poleg tega pa ima država pravico, da odkupi zgradbo po ceni, ki jo določi neodvisni strokovnjak. Če se država odloči, da te pravice ne izkoristi, bo kupcem zgradbe zagotovila pravico do uporabe zemljišča.

5.4 Pogojne obveznosti

Sodišče nima pogojnih obveznosti.

(1) Priložena pojasnila so sestavni del teh računovodskih izkazov.

(1) UL L 298, 26.10.2012, str. 1.

(2) UL L 362, 31.12.2012, str. 1.